Kotzé het verlede week weer in die hof verskyn vir voorvonnisverrigtinge. Die saak is tot 25 Januarie uitgestel. “Hierdie saak gaan nou al langer as vier jaar aan en elke keer moet ek hom [Kotzé] sien. Hy het nooit eers self vir ons gesê hy is jammer oor wat gebeur het nie.”
ŉ Suster het toe sê daar is ŉ hartklop. “Ek wou my kind sien. Hulle het vir hom suurstof gegee en van daar af is hy na die intensiewe sorgeenheid toe. Die pediater het daar na hom kom kyk en reguit gesê daar is nie hoop nie. Hy het toe nie eens geweet wat gebeur het nie. Hulle het net vir hom gesê dit was ŉ mangeloperasie.”
Sekondes daarna het Geraldine gesien hoe haar seuntjie se hartklop afneem. “Ek het vir hulle geskree dat sy hartklop val. Hulle het my buite toe gevat. En toe sê hulle dit is verby, hulle kan niks verder doen nie,” het Geraldine huilend vertel. “Ek het gesê ek wil nie vir Jaundré vat vir die operasie nie, maar almal het gesê ek moet rustig wees, want dis net sy mangels wat uitgehaal word.”
Heinrich jr., Jaundré se ouboet, was vyf jaar oud toe sy boetie dood is. “Ek moes vir hom verduidelik sy boetie is na Liewe Jesus toe. Ek het self vir Jaundré aangetrek na die nadoodse ondersoek en ons het speelgoed saam met hom in die kis gesit en vir sy boetie gesê Liewe Jesus gaan dit kom haal.”
Geraldine hoop hulle kan afsluiting kry wanneer die hofsaak tot ŉ einde kom. Ek het gemengde emosies. Ek is so woedend vir hom [Kotzé]. Dit raak nou regtig lank.”
Uit ondervinding weet ek dokters staan saam om vir mekaar te “cover” in sommige gevalle. Ek is bly hierdie saak het in die hof gekom.